ครับผมขอสอบถามเรื่องกินยาคุมกำเนิดแบบ28เม็ด พอกินถึงเม็ดแป้งรวมทั้งแผงก็กินมาแล้ว24เม็ดแล้วประจำเดือนมา แต่ประจำเดือนเป็นสีชมพูอ่อน เกิดจากสาเหตุอะไรครับเป็นผลของยาหรือเพราะอะไรครับ ต้องกินยาต่อหรือป่าวซื้อที่ตรวจครรภ์ มาแล้วขึ้น1ขีด
สวัสดีค่ะ ยาคุมกำเนิดแบบแผงรายเดือน คือการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผงกรณีเป็นแบบ 28 เม็ด จะเป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ประจำเดือนมักจะมาในช่วงที่กินยาเม็ดแป้ง 7 เม็ดสุดท้าย ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปจากที่กล่าวมานั้น ก็น่าจะเป็นเลือดประจำเดือนตามปกติ ซึ่งในช่วงกินยาบางคนอาจจะรู้สึกว่าประจำเดือนมาน้อยลง สีอ่อนลงได้ ถ้าไม่สบายใจ ก็ให้ยืนยันการตั้งครรภ์ โดยชุดตรวจให้ผลบวกได้ตั้งแต่ 10-14 วันหลังปฏิสนธิ ถ้ากินยาต่อเนื่องมาตลอด ตรวจครรภ์แล้วให้ผลลบ เมื่อกินยาหมดแผง ก็ให้กินยาแผงต่อไปทันทีเพื่อให้ได้ประสิทธิภาพต่อเนื่อง